**ՀԻՄՆԱՎՈՐՈՒՄ**

**ՔԱՂԱՔԱՑԻ ՀԱՅԿ ՄԱՆՈՒԿՅԱՆԻ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

Քաղաքացի Հայկ Մանուկյանի կողմից Հայաստանի Հանրապետության Կոտայքի մարզի Առինջ գյուղի Վ․ Տերյան թաղամասի 1-ին փողոցի 1-ին նրբանցք թիվ 2 հասցեում գտնվող հողատարածքում բազմաֆունկցիոնալ շենք կառուցելու նախագծի քննարկման համար 2025թ. օգոստոսի 20-ին ժամը 12։00-ին Առինջ բնակավայրի վարչական ղեկավարի նստավայրում տեղի է ունեցել հանրային քննարկում, որը հավանության է արժանացել մասնակիցների կողմից։

Քաղաքացի Հայկ Մանուկյանի կողմից օրենսդրությամբ սահմանված կարգով բազմաֆունկցիոնալ շենք կառուցելու դեպքում՝ համայնքում կբարելավվի բնակչության կենսամակարդակը, կբարեկարգվեն տարածքները, կիրականացվեն կանաչապատման աշխատանքներ, որի արդյունքում համայնքը կունենա ժամանակակից չափորոշիչներին համապատասխան տեսք, ինչպես նաև կավելանա համայնքի գույքային ֆոնդը։

«Քաղաքացի Հայկ Մանուկյանի կողմից նախատեսվող գործունեության իրականացմանը նախնական համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**